NORAKSTS

|  |  |
| --- | --- |
| 17.12.2020. | Nr.19/24 |

**zemes starpgabala aviācijas ielā 36A, Jelgavā,**

**atsavināšana**

(ziņo: I.Škutāne)

Saņemts SIA “AKG THERMOTECHNIK LETTLAND” (reģistrācijas Nr.40003646836, juridiskā adrese: Aviācijas iela 34, Jelgava) iesniegums – atsavināšanas ierosinājums, kurā tā lūdz atsavināt Jelgavas pilsētas pašvaldībai piederošo zemes vienību Aviācijas ielā 36A, Jelgavā, kas piegul tai piederošajiem nekustamajiem īpašumiem.

Saskaņā ar Jelgavas pilsētas domes 2020.gada 19.novembra lēmumu Nr.18/8 “Starpgabala statusa noteikšana zemes vienībām”, zemes vienībai ar kadastra apzīmējumu 09000350031 Aviācijas ielā 36A, Jelgavā, ir noteikts zemes starpgabala statuss.

Zemes starpgabals 4597 m2 platībā ar kadastra apzīmējumu 09000350031 Aviācijas ielā 36A, Jelgavā (turpmāk-Starpgabals) ir reģistrēts Jelgavas pilsētas zemesgrāmatas nodalījumā Nr.100000606279 ar kadastra Nr.09000350033 uz Jelgavas pilsētas pašvaldības vārda.

Uz Starpgabala atrodas Jelgavas pilsētas pašvaldībai piederošas izbūves – asfaltbetona seguma brauktuve, asfalta un bruģa seguma ietves, lietus ūdens savākšanas sistēma un ielas apgaismojums. Starpgabals kalpo kā piebraucamais ceļš blakus esošajiem nekustamajiem īpašumiem Jelgavā, Aviācijas ielā 34, Aviācijas ielā 40A, Aviācijas ielā 42 un Aviācijas ielā 42A, kuru īpašnieks ir atsavināšanas ierosinātājs.

Starpgabala atsevišķa saimnieciska izmantošana nav iespējama, tas nav izmantojams patstāvīgi funkcionējošas apbūves veidošanai un ir pievienojams kādam no blakus esošajiem nekustamajiem īpašumiem.

Publiskas personas mantas atsavināšanas likuma (turpmāk-Atsavināšanas likums) 4.panta ceturtās daļas 1.punktā noteikts, ka pašvaldības nekustamā īpašuma atsavināšanu var ierosināt zemes īpašnieks, ja viņš vēlas nopirkt zemes starpgabalu, kas piegul viņa zemei.

Saskaņā ar Atsavināšanas likuma 8.panta nosacījumiem, atsavināšanai paredzētā nekustamā īpašuma novērtēšanu organizē un mantas nosacīto cenu apstiprina pašvaldības institūcija, novērtēšanai pieaicinot sertificētu vērtētāju.

 2020.gada 12.novembrī nekustamā īpašuma vērtētājs Ģirts Kļaviņš (Latvijas īpašumu vērtētāju asociācijas īpašumu vērtētāja profesionālās kvalifikācijas sertifikāts nekustamā īpašuma vērtēšanai Nr.88, derīgs līdz 2025.gada 21.jūnijam) novērtēja Starpgabalu un uz tā esošās izbūves un noteica to tirgus vērtību 71000 *euro*, no kuras Starpgabala vērtība ir 30000 *euro* un uz tā esošo izbūvju vērtība ir 41000 *euro*.

Atsavināšanas likuma 3.panta pirmās daļas 2.punkts nosaka, ka publiskas personas nekustamo mantu var atsavināt, pārdodot par brīvu cenu. Minētā likuma 37.panta pirmās daļas 4.punkts nosaka, ka pārdot publiskas personas mantu par brīvu cenu var, ja nekustamo īpašumu iegūst šā likuma [4.panta](https://likumi.lv/doc.php?id=68490#p4) ceturtās daļas 1.punktā minētā persona. Šajā gadījumā pārdošanas cena ir vienāda ar nosacīto cenu.

Atsavināšanas likuma 36.panta trešā daļa nosaka, ka pārdodot publiskas personas nekustamo īpašumu uz nomaksu, nomaksas termiņš nedrīkst būt lielāks par pieciem gadiem.

2020.gada 30.novembrī Jelgavas pilsētas pašvaldības īpašuma atsavināšanas komisija noteica Starpgabala nosacīto cenu 73000 *euro* un nomaksas termiņu – 5 gadus.

Saskaņā ar likuma “Par pašvaldībām” 21.panta pirmās daļas 17.punktu, Publiskas personas mantas atsavināšanas likuma 3.panta pirmās daļas 2.punktu, 4.panta ceturtās daļas 1.punktu, 8.pantu, 36.panta trešo daļu, 37.panta pirmās daļas 4.punktu, Jelgavas pilsētas pašvaldības īpašuma atsavināšanas komisijas 2020.gada 30.novembra lēmumu Nr.10/2 “Zemes starpgabala Aviācijas ielā 36A, Jelgavā, atsavināšana” un SIA “AKG THERMOTECHNIK LETTLAND” iesniegumu – atsavināšanas ierosinājumu,

**JELGAVAS PILSĒTAS DOME NOLEMJ:**

1. Atsavināt Jelgavas pilsētas pašvaldībai piederošu zemes starpgabalu Aviācijas ielā 36A, Jelgavā (kadastra numurs 09000350033, kadastra apzīmējums 09000350031, platība 4597 m2), pārdodot to piegulošo nekustamo īpašumu īpašniecei SIA “AKG THERMOTECHNIK LETTLAND” (reģistrācijas Nr.40003646836), par nosacīto cenu 73000 *euro*, nosakot, ka:
	1. zemes starpgabala cena ir 32000 *euro*;
	2. uz zemes starpgabala esošo izbūvju cena ir 41000 *euro*.
2. Jelgavas pilsētas pašvaldības īpašuma atsavināšanas komisijai veikt visas nepieciešamās darbības lēmuma izpildei.

Domes priekšsēdētājs *(paraksts)* A.Rāviņš

NORAKSTS PAREIZS

Administratīvās pārvaldes

Kancelejas vadītāja B.Jēkabsone

2020.gada 17.decembrī